《哭妹 其一》
清代·冯如京

大节甘心死，沉河无一言。寒江流积恨，明月吊孤魂。

两岸啼鹃血，千秋怨女冤。夜风吹冷骨，不复葬家园。

作者简介：（约公元一六六五年前后在世）字紫乙，一字秋水，代州人。生卒年均不详，约清圣祖康熙四年前后在世，年六十余岁。顺治中拔贡。授永平知府。累迁广东左布政使，屡平巨盗。每上书奏事，次第施行。母没，如京年巳六十余，居丧哀毁骨立。服阕，未几卒。如京作诗颇清利，尤工五言。著有《秋水集》十六卷，《四库总目》传于世。